ദർശനമാല/നിർവാണദർശനം
നിർവാണം ദ്വിവിധം ശുദ്ധ-
		മശുദ്ധം ചേതി തത്ര യത്
		ശുദ്ധം നിർവാസനം തദ്വദ്
		അശുദ്ധം വാസനാന്വിതം.

		അതിശുദ്ധം ശുദ്ധമിതി
		ശുദ്ധം ച ദ്വിവിധം തഥാ
		അശുദ്ധശുദ്ധം ചാശുദ്ധ-
		മശുദ്ധാശുദ്ധമുച്യതേ.

		അതിശുദ്ധം ത്രിധാ പശ്ചാദ്
		വരേ ചൈകം വരീയസി
		ഏകമേകം വരിഷ്ഠേƒഥ
		ശുദ്ധം ബ്രഹ്മവിദി സ്ഥിതം.

		അശുദ്ധശുദ്ധം വിരജ-
		സ്തമോƒന്യത് സരജസ്തമഃ
		മുമുക്ഷൗ പ്രഥമം വിദ്യാദ്
		ദ്വിതീയം സിദ്ധികാമിഷു.

		ദഗ്ധ്വാ ജ്ഞാനാഗ്നിനാ സർവ-
		മുദ്ദിശ്യ ജഗതാം ഹിതം
		കരോതി വിധിവത് കർമ്മ
		ബ്രഹ്മവിദ് ബ്രഹ്മണി സ്ഥിതഃ.

		സംന്ന്യസ്യ സർവകർമ്മാണി
		സതതം ബ്രഹ്മനിഷ്ഠയാ
		യശ്ചരത്യവനൗ ദേഹ-
		യാത്രായൈ ബ്രഹ്മവിദ്വരഃ.

		അന്യേന വേദിതോ വേത്തി
		ന വേത്തി സ്വയമേവ യഃ
		സ വരീയാൻ സദാ ബ്രഹ്മ-
		നിർവാണമയമശ്നുതേ.

		സ്വയം ന വേത്തി കിഞ്ചിന്ന
		വേദിതോƒപി തഥൈവ യഃ
		സ വരിഷ്ഠഃ സദാ വൃത്തി-
		ശൂന്യോƒയം ബ്രഹ്മ കേവലം.

		ഹേയോപാദേയതാ ന ഹ്യ-
		സ്യാത്മാ വാ സ്വപ്രകാശകഃ
		ഇതി മത്വാ നിവർത്തേത
		വൃത്തിർ നാവർത്തതേ പുനഃ.

		ഏകമേവാദ്വിതീയം ബ്ര-
		ഹ്മാസ്തി നാന്യന്ന സംശയഃ
		ഇതി വിദ്വാൻ നിവർത്തേത
		ദ്വൈതാന്നാവർത്തതേ പുനഃ.

ഓം തത് സത്.

ദർശനമാല